**Записник професионалне оријентације**

**Датум:** 20.3.2024.

**Учесници:** Бузгановић Светлана, Илић Андријана, Ђорђевић Драгана, Илић Миша, Миленковић Ивана.

**Састанак тима за професионалну организацију:**

Дана 20.3.2024. године, одржан је састанак тима за професионалну оријентацију. Главна тема састанка било је планирање и реализација активности за ученике осмих разреда, као и дискусија о текућим питањима.

**Планиране и реализоване активности:**

На састанку су разматране и успешно реализоване планиране активности, међу којима је био организован реалан сусрет родитеља и ученика дана 17.4.2024. године. На овом догађају су присуствовали родитељи и особе различитих професија, одазивајући се позиву како би ученицима осмих разреда приближили своје професије.

**Посете средњих школа:**

 У оквиру активности, организоване су посете средњих школа.

Пољопривредна школа са домом ученика из Пожаревца је представљена од стране наставника, васпитача и ученика. Истакнуте су добробити ове школе, као и могућности које пружа, укључујући и дом за ученике.

Такође, ученицима осмих разреда представљена је и Средња школа унутрашњих послова из Сремске Каменице, представила је своје програме и могућности за будуће ученике.

**Презентације занимања:**

1. **Ивана Мораревић, фармацеутски техничар**: Представила је своје занимање фармацеутског техничара. Поделила је своје лично искуство током средњошколских и студентских дана, говорила је о предностима свог посла.
2. **Марио Жикић, медицински брат:** Представио је своје занимање медицинског брата и област медицине општег смера. Демонстрирао је употребу оксиметра, објашњавајући ученицима како се мери ниво кисеоника помоћу овог уређаја.
3. **Дамир Секулић, угоститељ:** Говорио је о угоститељству, посебно о конобарству. Истакао је предности и мане овог посла, наглашавајући да се у овом послу сусреће са људима различитих профила и занимања, укључујући и познате личности.
4. **Никола Мушикић,** туристички водич: Представљао је своје занимање туристичког водича. Говорио је о вештинама и знањима које туристички водич треба да поседује, истичући да је туризам једна од значајнијих грана у нашем крају.
5. **Ненад Биришић, полицајац:** Говорио је о свом послу. Описао је карактеристике средње полицијске школе, као и полицијске академије, и полицијског курса, као и кроз које све обуке и тестове пролазе будући полицајци, као и изазове са којима се сусрећу у послу.
6. **Ирена Вукотић, представник бироа:** Информисала је ученике о тренутном дефициту послова и потражњи за одређеним занимањима. Говорила је и о потребама за одређеним занимањима у нашем крају.

**Закључак:**

Састанак је био продуктиван и користан за професионалну оријентацију ученика осмих разреда. Представници различитих занимања (професија) су успешно приближили своје послове ученицима, пружајући им драгоцен увид у свет рада и могућности које им се пружају. Планиране активности су успешно реализоване,а посете средњих школа су омогућиле ученицима да стекну бољи увид у различите образовне путеве.

 

 

 